सहरसा । साल 2015 क प्रबोध साहित्य सम्मान मैथिली क प्रसिद्ध गीतकार-गायक जोड़ी रविंद्र-महेन्द्र क रविंद्र नाथ ठाकुर कए देल जाएत । मैथिली साहित्य क क्षेत्र मे हरेक साल स्वस्ति फाउंडेशन क दिस स दिवगंत साहित्यकार प्रबोध नारायण मिश्र क नाम पर विभीन्न विद्या क लोग कए इ सम्मान देल जाएत अछि ।
 पूर्णिया जिला क धमदाहा मे जनमल रविंद्र जी क गीत भारत संगे नेपाल मे सेहो पसंद कएल जाएत रहैत अछि । पार्श्वगायक उदित नारायण सेहो अपन पहिल गीतक रिकॉर्डिंग रविंद्र जी क सुन-सुन पनभरनी गे से केने छथि । निर्णानय मंडल मिथिला दर्शन क पाठक आ सोशल साइट पर लेल अभिमतक आधार पर सम्मान हेतू रविंद्र जी क चयन केने छथि । एहि स पहिने इ सम्मान लिली रे, महेन्द्र मलंगिया, गोविन्द झा, मायानंद मिश्र, मोहन भारद्वाज, राजमोहन झा, जीवकांत सोमदेव, चंद्रभानु सिंह, रामलोचन ठाकुर, सुभाष चंद्र यादव आ भीमनाथ झाक प्रदान कैल गेल अछि । 